b'\n_START_ARTICLE_\nApassikanjoni\n_START_SECTION_\nJuoni\n_START_PARAGRAPH_\nIntiaaniasiain toimisto on l\xc3\xa4hett\xc3\xa4nyt Lucky Luken ottamaan selv\xc3\xa4\xc3\xa4 miksi sota ei ota loppuakseen apassien mailla. Kun Lucky Luke huolehtii ratsuv\xc3\xa4kirykmentin muonavankkureiden saatosta, Apassikanjonin kohdalla vaunujen kimppuun hy\xc3\xb6k\xc3\xa4t\xc3\xa4\xc3\xa4n. Komppanian ylimielinen eversti l\xc3\xa4hett\xc3\xa4\xc3\xa4 v\xc3\xa4litt\xc3\xb6m\xc3\xa4sti saattueen polttamaan apassien intiaanikyl\xc3\xa4n. Kun rykmentti saapuu Fort Canyon -linnoitukseensa, he huomaavat, ett\xc3\xa4 apassit ovat kostoksi kyl\xc3\xa4ns\xc3\xa4 poltosta h\xc3\xa4vitt\xc3\xa4neet linnakkeen maan tasalle. Kun Lucky Luke raivostuu ja ehdottaa everstille rauhan solmimista apassien kanssa, t\xc3\xa4m\xc3\xa4 pid\xc3\xa4tt\xc3\xa4\xc3\xa4 Lucky Luken, joka onnistuu kuitenkin pakenemaan. Luke liittyy apassien seuraan aikeenaan lopettaa sota, mutta lopulta suunnitelma ep\xc3\xa4onnistuu, ja Lucky Luke ja eversti ollaan v\xc3\xa4h\xc3\xa4ll\xc3\xa4 polttaa el\xc3\xa4v\xc3\xa4lt\xc3\xa4, kunnes selvi\xc3\xa4\xc3\xa4, ett\xc3\xa4 everstin kadonnut poika onkin oikeasti apassien naamioitunut poppamies. Rauha solmitaan ja sota p\xc3\xa4\xc3\xa4ttyy.'